पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के इस दौर में शहर को सबसे ज्यादा जरूरत चिकित्सा की है। लेकिन इसके लिए लोगों को इधर-उधर भागना पड़ रहा है। घर के नजदीक चिकित्सा सुविधा मुहैया कराने के लिए शहर में 14 जनता क्लीनिक खोलने की घोषणा मुख्यमंत्री ने पिछले साल विधानसभा में की थी। लेकिन अब तक एक भी क्लीनिक नहीं खुल सकी है। तीन स्थानों पर भामाशाह ने लाखों रुपए लगाकर भवन बना दिए।
सीएमएचओ से लेकर कलेक्टर तक को लिखा। उसके बाद भी कोई कार्रवाई नहीं हो पाई। करमीसर स्थित सामुदायिक भवन में जनता क्लीनिक राजनीति के कारण विवाद में पड़ी हुई है। शहरी क्षेत्र के एक भवन में भी क्लीनिक खोलने का प्रस्ताव है। चौपड़ा कटला में क्षेत्र के ही भामाशाहों ने चार लाख रुपए खर्च करके भवन तैयार कराया। दिसंबर 2020 में प्रभारी मंत्री से उद्धाटन की तैयारी थी। क्लीनिक में दवाइयां भी रखवा दी गई। लेकिन एन वक्त पर उद्घाटन कार्यक्रम स्थगित हो गया।
अब ये भवन किसी काम नहीं आ रहे। भामाशाह सीएमएचओ और कलेक्टर के चक्कर लगाकर थक चुके हैं और खुद को ठगा सा महसूस कर रहे हैं।
चौपड़ा कटला में जनता क्लीनिक के लिए भामाशहों ने करीब चार लाख रुपए खर्च कर दिए। भवन दिसंबर से तैयार पड़ा है। सीएमएचओ को कई बार पत्र लिखा, लेकिन स्वीकृति नहीं दी जा रही है। यहां जनता क्लिनिक खुलने से तीन वार्डों की करीब 35 हजार जनता को फायदा होगा। -सतीश मैनी, कांग्रेस चिकित्सा प्रकोष्ठ के महासचिव
जनता क्लीनिक के लिए मेरे पास दो ही प्रस्ताव आए थे। स्वीकृति के लिए सरकार को लिखा जा चुका है। शहर में 14 क्लिनिक खोले जाने हैं। अभी एक भी क्लिनिक नहीं खुला है।-डॉ. सुकुमार कश्यप, सीएमएचओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn